ÚRAD VLÁDY SLOVENSKEJ REPUBLIKY
             sekcia vládnej legislatívnej    

                                                                                               Na rokovanie vlády SR
                                                                                 Dňa 25.januára 2006
                                                                                 K materiálu č. 955/2006
                                                                                 K bodu č. 18

S T A N O V I S K O

k návrhu nariadenia vlády Slovenskej republiky o technických požiadavkách na identifikáciu ovládačov, oznamovačov a indikátorov pre dvojkolesové motorové vozidlá a trojkolesové vozidlá

I.

     Návrh nariadenia vlády Slovenskej republiky o technických požiadavkách na identifikáciu ovládačov, oznamovačov a indikátorov pre dvojkolesové alebo trojkolesové motorové vozidlá predkladá na rokovanie vlády Slovenskej republiky minister dopravy, pôšt a telekomunikácií SR Pavol Prokopovič.

II.
 
     Predkladaným návrhom nariadenia vlády sa do právneho poriadku Slovenskej republiky preberá smernica Rady 93/29/EHS zo 14. júna 1993 o identifikácii ovládačov, oznamovačov a indikátorov pre dvoj alebo trojkolesové motorové vozidlá v znení smernice Komisie 2000/74/ES. 

III.

     Legislatívna rada vlády Slovenskej republiky prerokovala návrh nariadenia vlády Slovenskej republiky o technických požiadavkách na identifikáciu ovládačov, oznamovačov a indikátorov pre dvojkolesové alebo trojkolesové motorové vozidlá dňa 12. decembra 2005 a odporučila ho po zapracovaní jej pripomienok predložiť vláde Slovenskej republiky.

IV.

     Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú pripomienky Legislatívnej rady vlády Slovenskej republiky zapracované ( 8 pripomienok), a preto odporúča vláde Slovenskej republiky návrh nariadenia vlády Slovenskej republiky o technických požiadavkách na identifikáciu ovládačov, oznamovačov a indikátorov pre dvojkolesové alebo trojkolesové motorové vozidlá schváliť.

V Bratislave: 20. januára 2006
Vypracovala: A. Petruňáková 

 
                                                                             Štefan G r m a n 
                                                                             generálny riaditeľ
                                                                        sekcie vládnej legislatívy